**KÖZSZOLGÁLTATÁSI SZERZŐDÉS**

amely létrejött egyrészről: Szombathely Megyei Jogú Város Önkormányzata

székhely: 9700 Szombathely, Kossuth Lajos u. 1-3.

adószám: 15733658-2-18

számlaszám: 10918001-00000003-25300036

törzskönyvi azonosító szám: 733656

képviseli: Dr. Nemény András polgármester

mint **Megrendelő,**

másrészről: Blaguss Agora Hungary Kft.

székhely: 9400 Sopron, Zarándok út 5.

adószám: 13944601-2-08

számlaszám: 10103386-49928500-01005003

cégjegyzékszám: Cg. 08-09-014886

képviseli: Szlávik Gábor ügyvezető

mint **Szolgáltató**

között aluírott helyen és napon az alábbi feltételekkel:

**I.**

**ELŐZMÉNYEK**

1. Felek rögzítik, hogy Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 18. pontja értelmében a helyi közügy, valamint a helyben biztosítandó közfeladatok körében ellátandó helyi önkormányzati feladatok közé tartozik a helyi közösségi közlekedés biztosítása.
2. A Jelen közszolgáltatási szerződés 1. pontjában írt közfeladat hatékony ellátása érdekében a Megrendelő a személyszállítási szolgáltatásokról szóló 2012. évi XLI. törvény 23. § rendelkezései alapján Szombathely város közigazgatási területén végzendő helyi, autóbusszal végzett, menetrend szerint közúti személyszállítás közszolgáltatási szerződés keretében történő ellátására nyilvános pályázatot írt ki.
3. Megrendelő a beérkezett pályázatokat a 2021. június 24-i képviselő-testületi ülésén elbírálta, és ennek eredményeként meghozott …./2021. (VI.24.) Kgy. számú határozatával a pályázatot eredményesnek nyilvánította, és úgy döntött, az érvényes pályázatot benyújtó Szolgáltatóval köt e feladat ellátására közszolgáltatási szerződést.
4. A pályázati kiírás értelmében a személyszállítást meghatározott számú és helyű megállóhelyet tartalmazó, 2020. év január 1-től hatályban lévő, a pályázati kiírás 7. sz. mellékletében szereplő menetrend szerint kell végezni. Felek megállapodnak abban, hogy a menetrend a jelen közszolgáltatási szerződés aláírását követő bárminemű módosítását szerződésmódosításnak tekintik.
5. Mindezek alapján a felek kijelentik, hogy a jelen közszolgáltatási szerződést az 1. számú melléklet szerinti, 2020. január 1. napjától hatályban lévő menetrend, és az alapján meghatározott kilométerkibocsátás (1.789.218 hasznos km) alapján kötik meg.

**II.**

**A SZERZŐDÉS IDŐTARTAMA, TÁRGYA**

1. A felek a jelen közszolgáltatási szerződést 10 éves határozott időtartamra, 2022. január 1. és 2031. december 31. napjáig terjedő időszakra kötik, azaz a személyszállítási szolgáltatásokról szóló 2012. évi XLI. törvény 25. § (3) bekezdés p) pontja alapján a közszolgáltatás megkezdésének időpontja 2022. január 1. napja, a szerződés érvényességének időtartama 10 év.
2. A szerződés tárgya: Szolgáltató közszolgáltatási feladata – a többi között – a személyszállítási szolgáltatásokról szóló 2012. évi XLI. törvény 25. § (3) bekezdés b) pontja szerint mennyiségi feltételként meghatározott, mindösszesen 1.789.218 km éves hasznos kilométer teljesítmény biztosítása (figyelemmel a közszolgáltatási szerződés 13. pontjában írtakra is) helyi, autóbusszal végzett, menetrend szerinti személyszállítási feladat keretei között, jelen közszolgáltatási szerződés alapján.
3. A Szolgáltató kötelezettséget vállal arra, hogy Szombathely közigazgatási területén a jelen közszolgáltatási szerződés 6. pontjában írt időszakon belül a helyi közúti közforgalmi személyszállítási feladatokat a jelen közszolgáltatási szerződésben foglalt feltételeknek és a vonatkozó hatályos jogszabályi előírásoknak megfelelően folyamatosan biztosítja. Szolgáltató kijelenti és kötelezettséget vállal arra, hogy a közszolgáltatást a város egész területére és tömegközlekedési hálózatára vonatkozóan köteles biztosítani, hálózatrészre vagy vonalcsoportra biztosított szolgáltatás jelen közszolgáltatási szerződés megszegésének minősül.
4. A személyszállítási szolgáltatásokról szóló 2012. évi XLI. törvény 25. § (3) bekezdés k) pontja alapján a felek megállapodnak abban, hogy a Megrendelő jelen közszolgáltatási szerződés aláírásával egyidejűleg kizárólagos jogot biztosít Szolgáltató részére Szombathely város közigazgatási területén autóbusszal történő helyi menetrendszerinti személyszállítás ellátására a 6. pontban írt időtartamban.

**Szerződő felek a személyszállítási szolgáltatásokról szóló 2012. évi XLI. törvény 25. § (3) bekezdés m) pontja alapján a közszolgáltatási feladatok, illetve a közszolgáltatási kötelezettségek ellátásáért járó ellentételezés módját és mértékét, teljesítésének szabályait az alábbiak szerint határozzák meg:**

**III.**

**ELLENTÉTELEZÉS, ELSZÁMOLÁS**

1. Szolgáltató azt a nyilatkozatot tette, miszerint az általa e közszolgáltatási szerződés alapján végzett szolgáltatás ellentételezését a jelenlegi jogszabályi rendelkezéseket figyelembe véve általános forgalmi adó fizetési kötelezettség nem terheli.
2. Mindezek alapján a jelen közszolgáltatási szerződés 7. pont szerinti hasznos kilométerkibocsátás figyelembe vételével a 2022. évi, valamint a jelen közszolgáltatási szerződés 6. pontjában írt teljes időtartamra vonatkozóan a felek az egy hasznos kilométerre vetített ellentételezés mértékét – a pályázatban foglaltak alapján – 650 Ft/km (azaz: hatszázötven forint/kilométer) összegben határozzák meg. Szolgáltató tudomásul veszi, hogy ezen összeg magában foglalja a vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről szóló 1370/2007/EK rendelet 4. cikk c) pontjában meghatározott valamennyi költséget (így különösen a személyzet, az energia, az infrastrukturális díjakat, a személyszállítási szolgáltatások működéséhez szükséges, a közlekedési közszolgáltatásban használt járművek, gördülőállomány, valamint létesítmények karbantartása és javítása költségeit, továbbá az állandó költségeket és egy megfelelő tőkemegtérülést). Szolgáltató jelen közszolgáltatási szerződés aláírásával nyilatkozik arról, hogy az ellentételezés szerződés időtartamára számított mértéke várhatóan nem haladja meg a közszolgáltatási feladatok teljesítésével együtt járó költségeinek, méltányos nyereségnek a díjbevétellel, szociálpolitikai menetdíjtámogatással és egyéb kapcsolódó bevételekkel és támogatásokkal nem fedezett összegét, a személyszállítási szolgáltatásokról szóló 2012. évi XLI. törvény 30. § (4) bekezdés c) pontjának megfelelően.
3. Felek megállapodnak abban, és a Megrendelő kötelezettséget vállal arra, hogy 2023. évtől az egy kilométerre vetített ellentételezés összege a tárgyévet megelőző év KSH által közzétett fogyasztói árindex mértékével korrigálásra kerül.
4. Szolgáltató tudomásul veszi, hogy Megrendelő változatlan, egy kilométerre vetített (11. pont szerinti) ellentételezés mellett, a szerződés teljes időtartama alatt jogosult az 1. sz. melléklet szerinti szombathelyi menetrend hasznos kilométerkibocsátásától való eltérésre a menetrend módosításával, +/- 15 % mértékben, ide nem értve a 125. pont szerinti esetet.
5. Szolgáltató köteles folyamatosan figyelemmel kísérni a jelen közszolgáltatási szerződés tárgyát képező szolgáltatás területét érintő utazási igények alakulását, és ezzel kapcsolatosan jogosult a menetrend esetleges változtatását javasolni a Megrendelő részére.
6. Szolgáltató kötelezettséget vállal arra, hogy esetleges menetrend módosítás esetén, a módosítás bevezetése előtt, annak hatályba lépését legalább 15 nappal megelőzően a Megrendelő által működtetett sajtótermék, városi televízió, a Szolgáltató által működtett honlapon, utastájékoztatókon, ügyfélszolgálati irodákban, jegyértékesítő helyeken tájékoztatja a szolgáltatást igénybevevőket. Az utasok folyamatos tájékoztatása érdekében Szolgáltató saját költségén gondoskodik a járatok indulását tartalmazó megállóhelyi menetrendi információk kifüggesztéséről, a sérült, hiányzó menetrendi információk folyamatos pótlásáról, és telefonon történő elérhetőség mellett, a honlapján is biztosítja a tájékoztatást.
7. Felek megállapodnak abban, hogy ha a Nemzeti Adó – és Vámhivatal, annak jogutódja vagy más hatáskörrel rendelkező szerv végleges döntésében az ellentételezés ÁFA-fizetési kötelezettségét állapítja meg a Szolgáltató személyét érintően, úgy e körülményt a Szolgáltató 5 munkanapon belül köteles a polgármester részére írásban jelezni. Szerződő felek már most megállapodnak abban, hogy ha az ellentételezés összegét terhelő ÁFA fizetési kötelezettség már teljesített ellentételezést is érint, úgy ezen ellentételezés tekintetében a felek egymással elszámolnak. Az elszámolás alapján a Megrendelő megfizeti a már (az ÁFA fizetési kötelezettséggel érintett időszakban) teljesített hasznos kilométer után már megfizetett/járó ellentételezés összege és (a Szolgáltató ajánlatában ÁFÁ-s árként megadott) az 585,-Ft+ÁFA/hasznos km (azaz: ötszáznyolcvanöt forint + ÁFA/hasznos kilométerre) ellentételezés alapján számított összeg különbözetét. Szolgáltató tudomásul veszi, hogy az 585,-Ft+ÁFA/hasznos km ellentételezési összeg vonatkozásában nem érvényesítheti az addig eltelt időszakra vetített fogyasztói árindex mértékét.
8. A felek kijelentik, hogy a jelen közszolgáltatási szerződésben Szolgáltató által vállalt feladatok ellátásával kapcsolatban keletkező mindenféle bevétel, továbbá a menetrend szerinti tömegközlekedést igénybe vevők után a hatályos jogszabályok alapján folyósított központi költségvetési támogatás, az utasok által bármilyen jogcímen fizetett pótdíjak a Szolgáltatót illetik meg.
9. A személyszállítási szolgáltatásokról szóló 2012. évi XLI. törvény 25. § (4) bekezdésében foglaltak alapján Szolgáltató kötelezettséget vállal arra, hogy tárgyévet követő év május 31. napjáig az előző évi közszolgáltatási tevékenységéről, a jelen közszolgáltatási szerződés teljesítésével kapcsolatos tapasztalatairól összevont jelentést készíteni és az előírt adatokat szolgáltatni a Megrendelő részére. Az évenkénti beszámolóban a Szolgáltató köteles érvényes jognyilatkozatot tenni arra vonatkozóan, miszerint a tárgyévben a Megrendelő által elfogadott menetrend szerinti szolgáltatást nyújtotta, az abban foglaltakat maradéktalanul teljesítette. E mellett Szolgáltató köteles 30 napnál a beszámolóhoz nem régebbi NAV igazolást becsatolni a Megrendelő felé arról, hogy az állami adóhatóság által nyilvántartott köztartozása nincs, továbbá a beszámoló benyújtásának időpontjában szerepel a köztartozásmentes adózói nyilvántartásban.
10. A jelen közszolgáltatási szerződés alapján végzett szolgáltatás megítélése érdekében a Szolgáltató által a 18. pont szerint kizárólag a Szombathelyen végzett közszolgáltatás tekintetében készített és benyújtott éves beszámolója tartalmazza többek között:

* a beszámolóval érintett évben a szolgáltatásba bevont autóbusz állomány darabszámát, továbbá műszaki adatait, olyan részletezettséggel, amely alapján a jelen közszolgáltatási szerződésben előírt valamennyi minőségi feltétel teljesítése minden szolgáltatásba bevont autóbusz tekintetében kétséget kizáróan megállapítható;
* az éves tevékenységi beszámolót, külön bemutatva a beszámolóval érintett év jelen szerződés szerinti mennyiségi feltételeinek teljesítését hasznos és önkezelési kilométer szerinti bontásban;
* jelen közszolgáltatási szerződésben rögzített és a beszámolóval érintett év tekintetében vállalt valamennyi kötelezettség teljesítését (pl.: utastájékoztató rendszer, a jegyértékesítéssel kapcsolatos kötelezettségek);
* az adott évben a közszolgáltatással kapcsolatban a Szolgáltatóhoz érkezett panaszok, az azok kezelésére tett intézkedések összefoglalását;
* az éves tevékenység pénzügyi beszámolóját, külön bemutatva a közszolgáltatás vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről szóló 1370/2007/EK rendelet 4. cikk c) pontjában meghatározott valamennyi költségét (így különösen a személyzet, az energia, az infrastrukturális díjakat, a személyszállítási szolgáltatások működéséhez szükséges, a közlekedési közszolgáltatásban használt járművek, gördülőállomány, valamint létesítmények karbantartása és javítása költségeit, továbbá az állandó költségeket és egy megfelelő tőkemegtérülést), valamint az adott évben a közszolgáltatás teljesítésével kapcsolatos valamennyi bevételt, a bevételek típusa szerinti megbontásban (pl.: díjbevétel, szociálpolitikai menetdíj támogatás, egyéb bevételek);
* Szolgáltató beszámolójával alátámasztott nyilatkozatát arról, hogy a beszámolóval érintett évben részére nyújtott ellentételezés összege a beszámolóval érintett évben nem haladta meg a közszolgáltatási feladatok teljesítésével együtt járó költségeinek, méltányos nyereségnek a díjbevétellel, szociálpolitikai menetdíjtámogatással és egyéb kapcsolódó bevételekkel és támogatásokkal nem fedezett összegét, a személyszállítási szolgáltatásokról szóló 2012. évi XLI. törvény 30. § (4) bekezdés c) pontjának megfelelően;
* a közszolgáltatás teljesítésébe bevont foglalkoztatottak számát,
* a személyszállítási szolgáltatásokról szóló 2012. évi XLI. törvény 25. § (4) bekezdésében foglaltak alapján a Szolgáltató nyilatkozatát arra vonatkozóan, hogy a Szolgáltató - az üzleti titokra vonatkozó előírások betartásával - tájékoztatja az ellátásért felelőst, ha más közszolgáltatási szerződés alapján is végez szolgáltatást vagy más nemzetközi, különcélú menetrend szerinti, különjárati - személyszállítási szolgáltatást is ellát;
* a beszámolóval érintett év utasforgalmi, kihasználtsági adatait;
* egyéb a közszolgáltatás szempontjából releváns információkat;
* baleseti statisztikát;
* az utastájékoztatás teljesítését;
* a Szolgáltató nyilatkozatát arról, hogy valamennyi, jogszabály szerinti nyilvántartást vezeti, és rendelkezik a közszolgáltatás nyújtásához szükséges valamennyi engedéllyel, továbbá teljeskörű utas-és poggyászbiztosítással;
* **a beszámoló mellékleteként** a vasúti és közúti személyszállítási közszolgáltatásról, valamint az 1191/69/EGK és az 1107/70/EGK tanácsi rendelet hatályon kívül helyezéséről szóló, az Európai Parlament és a Tanács 1370/2007/EK rendelete 7. cikk (1) bekezdése szerinti közszolgáltatási jelentés tervezetét.

1. Szolgáltató negyedévente köteles egyszerűsített beszámolót készíteni, amit a negyedévet követő hónap utolsó napjáig köteles a Megrendelő részére megküldeni az alábbi tartalommal:

* a futott km-ek alakulása elkülönítetten hasznos és önkezelési kilométer szerinti bontásban,
* a mindenkor érvényes menetrendben foglaltak teljesítésére vonatkozó kimutatás és nyilatkozat,
* a beszámolóval érintett évben a szolgáltatásba bevont autóbusz állomány darabszámát, továbbá műszaki adatait, olyan részletezettséggel, amely alapján a jelen közszolgáltatási szerződésben előírt valamennyi minőségi feltétel teljesítése minden szolgáltatásba bevont autóbusz tekintetében kétséget kizáróan megállapítható;
* jelen közszolgáltatási szerződésben rögzített és a beszámolóval érintett év tekintetében vállalt valamennyi kötelezettség teljesítését (pl.: utastájékoztató rendszer, a jegyértékesítéssel kapcsolatos kötelezettségek).

1. Megrendelő kötelezettséget vállal arra, hogy Szolgáltató által a jelen közszolgáltatási szerződés 19. pontjában írt éves, valamint a 20. pontjában írt negyedéves beszámolót és adatszolgáltatást legkésőbb a kézhezvételtől számított 10 munkanapon belül áttekinti, az esetleges hiányosságokról tájékoztatja a Szolgáltatót, és határidő tűzésével felhívja azok pótlására.
2. Felek megállapodnak abban, hogy a Megrendelő észrevételei alapján átdolgozott 19. pont szerinti éves beszámolót a Megrendelő közgyűlése a soron következő ülésén megtárgyalja, amennyiben az átdolgozott beszámolót a Megrendelő a soron következő közgyűlésének ülésnapját megelőző legalább 15 nappal korábban kézhez kapta.
3. Felek megállapodnak abban, hogy a Szolgáltató minden hónapban, a tárgyhónapot követő 5. munkanapig havi adatszolgáltatást küld a Megrendelő részére, amely elkülönítetten tartalmazza a tárgyhónapban teljesített hasznos és önkezelési kilométert. A Megrendelő vállalja, hogy az adatszolgáltatás alapján a Szolgáltató részére a havi ellentételezés összegét a tárgyhónapot követő hónap 20. napjáig átutalással megfizeti.
4. Megrendelő tudomásul veszi, hogy késedelmes fizetés esetén a Ptk. 6:155.§ (1) bekezdése alapján késedelmi kamat megfizetésére köteles, melynek mértéke a késedelemmel érintett naptári félév első napján érvényes jegybanki alapkamat nyolc százalékponttal növelt értéke. A kamat számításakor a késedelemmel érintett naptári félév első napján érvényes jegybanki alapkamat irányadó az adott naptári félév teljes idejére.
5. Szolgáltató tudomásul veszi, hogy a jelen közszolgáltatási szerződés 11, 12. és 16. pontjában írtakon felül semmiféle költségigénnyel a Megrendelővel szemben nem léphet fel, így minden ráfordításának, fejlesztésének, beruházásának, működésének költségét köteles viselni.
6. Felek megállapodnak abban, hogy bármelyikük kezdeményezheti a jelen közszolgáltatási szerződés 11. pontjában meghatározott ellentételezés összegének módosítását, amennyiben a feleket érintő gazdasági környezet a felek szokásos üzleti kockázatán felül jelentősen megváltozott, amennyiben az a szerződés megkötésekor nem volt előre látható. Szerződő felek kifejezetten megállapodnak abban, hogy ilyen körülménynek tekintik, ha jogszabály vagy a Nemzeti Adó – és Vámhivatal, annak jogutódja vagy más hatáskörrel rendelkező szerv végleges döntésében az ellentételezés ÁFA-fizetési kötelezettségét állapítja meg a Szolgáltató személyét érintően. Ebben az esetben a jövőben fizetendő ellentételezés összegét a felek újra tárgyalják, azzal, hogy az ellentételezés módosított összege ebben az esetben sem haladhatja meg a Szolgáltató által a pályázatában megajánlott, 585,-Ft+ÁFA/hasznos km, inflációval valorizált ellentételezési összeget.
7. Szolgáltató kötelezettséget vállal arra, hogy köteles belső számvitelében elkülönített nyilvántartást vezetni a jelen közszolgáltatási szerződés alapján végzett szolgáltatáshoz, a szerződésben vállalt kötelezettségek teljesítéséhez kapcsolódó eszközökről és forrásokról, bevételekről és ráfordításokról a számvitelről szóló törvény alapján meghatározott számviteli politikában rögzített, az átcsoportosítás lehetőségét kizáró elszámolási rendnek megfelelően. A nyilvántartást úgy kell vezetni, hogy a fenti egyes tételek érintett tevékenységhez való hozzárendelésének módszere egyértelmű legyen. Szolgáltatónak az elkülönített elszámolást a közszolgáltatási szerződés lejártát követően az adózás rendjére vonatkozó jogszabályokban előírt határidőig meg kell őriznie.
8. Szolgáltató tudomásul veszi, hogy a közszolgáltatási tevékenységet a Megrendelő a személyszállítási szolgáltatásokról szóló 2012. évi XLI. törvény 35. § (1)-(3) bekezdései alapján ellenőrizheti, amelynek során a Szolgáltató a Megrendelővel együttműködik.

**Szerződő felek a személyszállítási szolgáltatásokról szóló 2012. évi XLI. törvény 25. § (3) bekezdés d) pontja alapján a közszolgáltatási feladatok ellátását biztosító személyi, tárgyi és pénzügyi feltételeket az alábbiak szerint határozzák meg:**

**IV.**

**A SZOLGÁLTATÁS SZEMÉLYI ÉS EGYÉB FELTÉTELEI**

1. Szolgáltató kijelenti, hogy mind a szolgáltatás megkezdésekor, mind a jelen közszolgáltatási szerződés teljes időtartama alatt folyamatosan, megszakítás nélkül rendelkezik autóbuszos személyszállításra irányuló, a hatályos jogszabályi rendelkezéseknek megfelelő engedéllyel, és kötelezettséget vállal arra, hogy azokat szükség szerint folyamatosan megújítja.
2. Szolgáltató felelős a jelen közszolgáltatási szerződésben meghatározott, általa végzendő tevékenységek ellátásával összefüggésben a vonatkozó hatályos jogszabályok betartásáért.
3. Szolgáltató tudomással bír arról, hogy a jelen közszolgáltatási tevékenység ellátásához szükséges hatósági engedélyek folyamatos megléte a Szolgáltató kötelezettsége. A szolgáltató tevékenységét úgy köteles megszervezni, hogy az biztosítsa a szolgáltatások minőségével szemben támasztott elvárások teljesítését, a tevékenységre vonatkozó jogszabályi előírások és hatósági követelmények maradéktalan betartását.
4. A Szolgáltató köteles a vonatkozó szakmai, alkalmassági előírásoknak megfelelő munkavállalók foglalkoztatásával biztosítani a jelen közszolgáltatási szerződés tárgyát képező szolgáltatás zavartalanságát. A Szolgáltató vállalja a munkavállalók rendszeres továbbképzését, továbbá a személyszállítási szolgáltatásokról szóló 2012. évi XLI. törvény 25. § (3) bekezdés q) pontjában foglalt feltétel teljesülése esetén a 1370/2007/EK rendelet 4. cikk (4a) és (4b) és (5) bekezdésében foglaltakat.
5. Felek rögzítik, hogy a személyszállítási szolgáltatásokról szóló 2012. évi XLI. törvény 25. § (3) bekezdés e) pontja alapján a közszolgáltatási szerződésnek tartalmaznia kell az alvállalkozó bevonására vonatkozó kikötéseket. Tekintettel arra, hogy a Szolgáltató a pályázatában és a jelen közszolgáltatási szerződés megkötéséig nem nyilatkozott alaptevékenységi alvállalkozó igénybe vételének szándékáról sem annak feltételeiről, ezért Szolgáltató tudomásul veszi, hogy a jelen közszolgáltatási szerződés tárgyát képező szolgáltatás teljesítése során alaptevékenységi alvállalkozót nem vehet igénybe. A felek rögzítik, hogy alaptevékenységi alvállalkozónak kizárólag a menetrend teljesítéséhez igénybe vett, a Szolgáltató helyett jelen közszolgáltatási szerződés melléklete szerinti menetrend alapján személyszállítást végző alvállalkozó minősül.
6. Szolgáltató tudomásul veszi, hogy az általa igénybe vett nem alaptevékenységi alvállalkozók tevékenységéért tejes körű felelősséggel tartozik.
7. Szolgáltató kijelenti és kötelezettséget vállal arra, hogy a jelen közszolgáltatási szerződés tárgyát képező szolgáltatás megkezdésének időpontjától a jelen közszolgáltatási szerződés teljes időtartama alatt rendelkezik teljes körű utas- és poggyászbiztosítással.

**V.**

**A SZOLGÁLTATÁS TÁRGYI FELTÉTELEINEK BIZTOSÍTÁSA**

1. Szolgáltató kijelenti, hogy a helyi közforgalmú személyszállítási közszolgáltatás zavartalan ellátásához szükséges autóbusz-állománnyal rendelkezik, illetve a közszolgáltatás megkezdésének időpontjában rendelkezni fog a jelen közszolgáltatási szerződésben foglaltak szerint.
2. Szolgáltató kötelezettséget vállal arra, hogy a szolgáltatás ellátását saját, bérelt vagy lízingelt járművel látja el, melyek a szolgáltatás teljes időtartama alatt a vonatkozó, mindenkori jogszabályi előírásoknak és a 2. pont szerinti pályázati felhívásban meg kell felelniük, különös tekintettel a közúti járművek műszaki megvizsgálásáról szóló 5/1990. (IV.12.) KöHéM rendelet, a közúti járművek forgalomba helyezésének és forgalomban tartásának műszaki feltételeiről 6/1990. (IV.12.) KöHéM rendelet, továbbá rendelkezniük kell a díj ellenében végzett közúti árutovábbítási, a saját számlás áruszállítási, valamint az autóbusszal díj ellenében végzett személyszállítási és a saját számlás személyszállítási tevékenységről, továbbá az ezekkel összefüggő jogszabályok módosításáról szóló 261/2011. (XII.7.) Korm. rendeletben előírt engedéllyel. Szolgáltató köteles a jelen közszolgáltatási szerződés alapján végzett tevékenységét a menetrend szerinti helyi személyszállításra alkalmas, műszakilag és esztétikailag megfelelő (érvényes forgalmi engedéllyel, zöldkártyával, kötelező felelősségbiztosítással rendelkező), tiszta, a környezetet a körülményekhez képest legkevésbé károsító, a járatfajtának megfelelő kialakítású üzem- és forgalombiztos autóbusszal gépjárművével elvégezni.
3. Szolgáltató kötelezettséget vállal arra, hogy a jelen közszolgáltatási szerződés teljesítése érdekében szolgáltatást végző autóbuszok parkolása céljából Szombathely város közigazgatási határán belül a tulajdonában álló vagy általa bérelt telephelyet biztosít, és az autóbuszok tárolásáról saját költségén gondoskodik. Szolgáltató a telephely címéről a szolgáltatás megkezdésének időpontjáig írásban értesíti a Megrendelőt. Szolgáltató kötelezettséget vállal arra, hogy telephelye címének változását haladéktalanul írásban bejelenti a Megrendelő felé.
4. Szolgáltató kötelezettséget vállal a jelen közszolgáltatási szerződés tárgyát képező szolgáltatás megfelelő színvonalú biztosításához szükséges autóbuszok rendszeres szervizelésére, vizsgáztatására.
5. Szolgáltató kijelenti, hogy a jelen közszolgáltatási szerződésben vállalt szolgáltatás ellátására szolgáló autóbuszok tekintetében megfelelő infrastruktúrával rendelkezik. A megfelelő minőségű és jogszabályi előírásokat mindenkor messzemenően kiszolgáló üzemanyag és adalékanyag beszerzésére, tovább az autóbuszok külső mosatására szerződéses partnerrel rendelkezik, az autóbuszok garanciális és időszakos átvizsgálását, valamint a nagyobb javításokat szakszervízzel végezteti.
6. Szolgáltató kötelezettséget vállal arra, hogy a jelen közszolgáltatási szerződésben vállalt szolgáltatás folyamatos és zavartalan, teljes körű biztosítását szolgáló gépjárművek beszerzését, cseréjét, szervízelését, vizsgáztatását, tankolását, tisztán tartását, valamint minden, a gépjárművek szabályos és minőségi üzemben tartásával kapcsolatos költséget viseli, e körben a Megrendelő irányába semmiféle követelést nem támaszthat.
7. Szolgáltató kijelenti, hogy a jelen közszolgáltatási szerződésben vállalt szolgáltatás maradéktalan biztosításához (ideértve különösen az utasforgalom megfelelő szintű kiszolgálását) mindösszesen legfeljebb 37 darab autóbusszal végzi az alábbiak szerint:

* 3 darab midi autóbusz (30 fő befogadóképességű),
* 5 darab csuklós autóbusz,
* 27 darab szóló autóbusz,
* 2 darab tartalék szóló autóbusz.

1. Szolgáltató a jelen közszolgáltatási szerződésben meghatározott feladatát a mindenkor érvényes menetrend teljesítéséhez szükséges darabszámú autóbusszal köteles ellátni. Szolgáltató a közlekedés folyamatos fenntartása, valamint az esetenként (pl.: ünnepek, rendezvények idején) jelentkező utazási igények ellátása érdekében köteles elegendő tartalékállományt biztosítani, amellyel kapcsolatban a megrendelővel szemben külön ellentételezési igénnyel nem lép fel. Szerződő felek a személyszállítási szolgáltatásokról szóló 2012. évi XLI. törvény 25. § (3) bekezdés g) pontja alapján megállapodnak abban is, hogy igényvezérelt szolgáltatás alkalmazására jelen szerződés módosításának keretében van lehetőség.
2. Szolgáltató kötelezettséget vállal arra, hogy olyan autóbuszparkkal végezi a jelen közszolgáltatási szerződés tárgyát képező szolgáltatást 2022. évtől, amelyben egyetlen forgalomba állított busz életkora sem haladja meg a 12 évet.
3. Szolgáltató kötelezettséget vállal arra, hogy 2024. évtől olyan autóbuszparkkal végezi a jelen közszolgáltatási szerződés tárgyát képező szolgáltatást, amelyben a jelen közszolgáltatási szerződés időtartama alatt egyetlen forgalomba állított autóbusz életkora sem haladja meg a 8 évet.
4. Szolgáltató új autóbusz beszerzése esetén köteles a környezetkímélő és energiahatékony közúti járművek beszerzésének előmozdításáról szóló 48/2011. (III. 30.) Korm. rendelet előírásait figyelembe venni.
5. Felek megállapodnak abban, hogy amennyiben a Megrendelő a jelen közszolgáltatási szerződés időtartama alatt bármilyen forrásból és módon elektromos autóbuszt biztosít és annak működtetésének tárgyi feltételeit biztosítja a Szolgáltató részére, úgy a Szolgáltató köteles az elektromos autóbuszt – külön megállapodás alapján - pénzbeli térítés nélkül a szolgáltatásba bevonni és a szolgáltatásban tartani, azzal, hogy ezen autóbuszokat saját költségére üzemelteti. Felek a személyszállítási szolgáltatásokról szóló 2012. évi XLI. törvény 25. § (3) bekezdés i) pontjában foglaltakra figyelemmel rögzítik, hogy ebben az esetben sem az elektromos autóbuszok, sem pedig azok működtetéséhez szükséges tárgyi feltételek nem kerülnek a Szolgáltató tulajdonába.
6. Szolgáltató kötelezettséget vállal arra, hogy a jelen közszolgáltatási szerződésben vállalt szolgáltatás biztosítására szolgáló járműveken rendelkezik a típusokhoz rendszeresített utastér fűtéssel, melyet a téli üzemeltetés során a külső hőmérséklettől függően működtetnie köteles. Szolgáltató tudomásul veszi, hogy ezen kötelezettség teljesítése során keletkező költségek őt terhelik, a Megrendelővel szemben e tárgyban követelést nem támaszthat.
7. Szolgáltató kötelezettséget vállal arra, hogy 2024. évtől valamennyi, a jelen közszolgáltatási szerződés tárgyát képező szolgáltatás biztosításába bevont autóbusznak meg kell felelni az EURO6-os környezetvédelmi normának.
8. Szolgáltató kötelezettséget vállal arra, hogy a jelen közszolgáltatási szerződés teljes időtartama alatt a szolgálatásba kizárólag klímával felszerelt autóbuszt von be, és azokat az időjárási körülményeknek megfelelően, saját költségének terhére üzemelteti.
9. Szolgáltató kötelezettséget vállal arra, hogy a jelen közszolgáltatási szerződés teljes időtartama alatt a szolgálatásba kizárólag alacsonypadlós autóbuszt működtet. A felek megállapodnak abban, hogy amennyiben ezen kötelezettség az adott busztípus vonatkozásában műszakilag nem lehetséges, úgy a Szolgáltató alacsony belépésű autóbusszal biztosítja a szolgáltatást.
10. Szolgáltató kötelezettséget vállal arra, hogy a jelen közszolgáltatási szerződés tárgyát képező szolgáltatás körébe bevont valamennyi autóbusz vonatkozásában – már a szolgáltatás első napjától a szerződés teljes időtartama alatt - egységes megjelenést biztosít, külső felületein Szombathely Megyei Jogú Város címerét és megnevezését feltüntetve. Szolgáltató tudomásul veszi, hogy a járművek külső felületén reklám csak a jármű hátulján, illetve a jármű oldalán az ablak alatti oldallemezen, úgy helyezhető el, hogy az egységes megjelenés és a jó felismerhetőség követelménye továbbra is érvényesüljön. Szolgáltató törekszik a buszvezetők egységes, kulturált formaruhában történő megjelenésére.
11. Szolgáltató kötelezettséget vállal arra, hogy a szolgáltatás teljesítésére kizárólag érvényes hazai forgalmi engedéllyel rendelkező autóbuszokat közlekedtet. Szolgáltató kötelezettséget vállal arra, hogy legkésőbb 2022. január 1. napjáig a szolgáltatásba bevont gépjárművek forgalmi engedélyének másolatát a Megrendelő rendelkezésére bocsátja, amelyből megállapítható a jármű típusa, rendszáma, gyártási dátuma, életkora, motortípusa, férőhely száma, környezetvédelmi besorolása, tulajdonviszonya, valamint az a tény, hogy az adott autóbusz alacsonypadlós-e, illetve klimatizált-e.
12. Amennyiben a jelen közszolgáltatási szerződés alapján végzett szolgáltatásba bevont, a szolgáltatás teljesítéséhez szükséges járműállományban tartós, legalább 1 hónap időtartamú változás történik, úgy a járműállományban bekövetkezett változtatásokat a Szolgáltató köteles a változtatás végrehajtását megelőzően a Megrendelőnek írásban bejelenteni. A változtatás végrehajtása során a Szolgáltató biztosítani köteles az utasok kényelmét a szolgáltatás igénybevétele kapcsán, valamint törekednie kell a szolgáltatás zavartalan fenntartására.
13. A Szolgáltató a jelen közszolgáltatási szerződés tárgyát képező szolgáltatás teljesítésébe bevont autóbuszokon köteles elektronikus viszonylatszám kijelző rendszert és hangos belső utas-tájékoztató rendszert működtetni.

A személyszállítási szolgáltatásokról szóló 2012. évi XLI. törvény 25. § (3) bekezdés a) pontjában foglaltak alapján az egyéb közszolgáltatási követelményeket és kiegészítő szolgáltatásokat felek az alábbiak szerint állapítják meg:

VI.

UTASTÁJÉKOZTATÁS, JEGYÉRTÉKESÍTÉS

1. Szolgáltató kötelezettséget vállal arra, hogy a jelen közszolgáltatási szerződés tárgyát képező szolgálatásba bevont autóbuszokon és legalább 3 helyszínen (az Éhen Gyula téren, a Domus Áruháznál, és a Thököly u. „Városháza” elnevezésű megállóhelyen) GPS alapú utastájékoztató rendszert üzemeltet a jelen közszolgáltatási szerződés teljes időtartama alatt.
2. Szolgáltató köteles gondoskodni a szolgáltatás igénybevételéhez szükséges utazási jegyek és bérletek előállításáról, valamint olyan értékesítési hálózat működtetéséről, amely biztosítja az utazóközönség számára az értékszelvények, bérletigazolványok megvásárlását.
3. Szolgáltató jogosult és köteles bérletet és vonaljegyet árusítani a jelen közszolgáltatási szerződés 59. pontjában foglalt tarifákkal és díjtételekkel. Szolgáltató jogosult az értékesített kedvezményes bérletek, ingyenes utazás után járó szociálpolitikai menetdíj-támogatás lehívására.
4. A személyszállítási szolgáltatásokról szóló 2012. évi XLI. törvény 25. § (3) bekezdés h) és j) pontjai alapján a közszolgáltatási szerződés 2. sz. melléklete tartalmazza az érvényes jegy – és bérletárakat, valamint a pótdíjakra vonatkozó rendelkezéseket. Szerződő felek rögzítik, hogy a jegy – és bérletárak megállapítása a megrendelő kizárólagos jogköre, azzal, hogy ha a Megrendelő a Szolgáltató előzetes hozzájárulása nélkül a szerződés megkötésének időpontjában érvényes jegy – vagy bérletárakat 5 %-ot meghaladó mértékben csökkenti, úgy a csökkentés időpontját követően a Megrendelő köteles - az éves beszámoló alapján - ezen intézkedésből kifolyólag bekövetkezett, az intézkedést megelőző évben a Szolgáltatóhoz befolyt bevételek alapján számított bevételcsökkenést 95 % mértékben a Szolgáltatónak egy összegben, az intézkedést követő év június 30. napjáig megtéríteni.
5. Szolgáltató kötelezettséget vállal arra, hogy Szombathely város közigazgatási határán belül legalább az Éhen Gyula téren, a Domus Áruháznál és a Fő tér közelébe jegyértékesítő automatát telepít és azokat folyamatosan működteti, amely automaták - az autóbuszon történő jegyértékesítés mellett - vásárlási lehetőséget biztosítanak az utazóközönség számára.

1. Szolgáltató kötelezettséget vállal arra, hogy a jelen közszolgáltatási szerződés teljes időtartama alatt Szombathely város közigazgatási határán belül legalább 10 jegyértékesítési pontot üzemeltet bizományosi rendszerben.
2. Szolgáltató a jelen közszolgáltatási szerződés 60-61. pontjaiban írtakon felül kötelezettséget vállal arra, hogy a Megrendelő kizárólagos tulajdonát képező Szombathely, Király u. 1. szám alatti ingatlanban a Szolgáltató személyi állományával jegy– és bérletértékesítő pontot működtet a Megrendelővel történt előzetes egyeztetés alapján azzal, hogy a technikai feltételeket Szolgáltató köteles biztosítani saját költségén.
3. Szolgáltató köteles 2023. január 1. napjától saját költségén elektronikus jegyrendszert és online menetrendet működtetni.
4. Szolgáltató kötelezettséget vállal arra, hogy Szombathelyen, az Éhen Gyula téren a Megrendelő által biztosított területen decentrumot működtet.
5. Szolgáltató kötelezettséget vállal arra, hogy online és telefonos ügyfélszolgálatot biztosít, továbbá arra is kötelezettséget vállal, hogy a Megrendelőhöz küldött észrevételeket, panaszokat haladéktalanul kivizsgálja, és ennek eredményéről a Megrendelőt is tájékoztatja.
6. Szolgáltató kötelezettséget vállal arra, hogy Szombathely város közigazgatási területén az általa a saját honlapján nyilvánosságra hozott időszakban személyes és telefonos információszolgáltatást, valamint telefonos panaszügyintézést nyújt.
7. Szolgáltató köteles az autóbuszmegállókban hagyományos menetrendi hirdetményeket elhelyezni, amelyeken – összhangban a hatályos menetrenddel, illetőleg vonalhálózattal – köteles feltüntetni a megállóhely nevét, az adott megállóhelyről induló járat/járatok számjelét, a járat/járatok útvonalát, az átszállási lehetőségeket, valamint az indulási időket.
8. A Szolgáltató köteles az általa fenntartott forgalomirányító helyeken, az általa működtetett ügyfélszolgálati irodában, illetőleg internetes honlapján tájékoztatni az utazókat vonalhálózatáról, menetrendjéről, viteldíjairól, az egyes járatok útvonalának időleges változásáról, valamint működésének aktuális kérdéseiről.
9. Szolgáltató vállalja, hogy a hozzá beérkező, továbbá a Megrendelő által részére továbbított utasigényeket véleményezni, és szakmai állásfoglalását 30 napon belül megküldi a Megrendelő részére.
10. Felek megállapodnak abban, hogy bármelyikük kezdeményezheti a jegy és bérletrendszer átalakítását, amelyről egyeztetéseket követően – figyelemmel az 59. pontban foglaltakra is - a Megrendelő dönt.
11. Felek megállapodnak abban, hogy bármelyikük kezdeményezheti a menetrend felülvizsgálatát és racionalizálását, amelyhez a Szolgáltató - elsődlegesen az egyes járatok kihasználtságára vonatkozó adatok szolgáltatásával – szakmai támogatást köteles nyújtani.
12. Szolgáltató tudomással bír arról, hogy a jelen közszolgáltatási szerződés 70. és 71. pontjaiban írt döntések meghozatalához Szombathely Megyei Jogú Város Közgyűlésének határozata szükséges, így a szükséges döntés meghozatalának előkészítésére vonatkozó eljárási rendet és határidőket betartva teszi meg írásos javaslatát a Megrendelő felé.
13. Szolgáltató kötelezettséget vállal arra, hogy webes elérhetőségét, telefonos applikáció letöltési lehetőségét, ezek pontos letöltési forrását jól látható helyen feltünteti az általa jelen közszolgáltatási szerződés teljesítése érdekében közlekedtetett járműveken.
14. Szolgáltató kötelezettséget vállal arra, hogy az utasközönség tájékoztatására a jelen közszolgáltatási szerződés teljes időtartama alatt (lehetőség szerint akadálymentesített) honlapot működtet. Szolgáltató ezen a honlapon köteles a menetrendet hirdetményben a hatályba lépést megelőzően legalább 15 nappal korábban közzétenni, feltüntetve a menetrend hatályát, a Szolgáltató megnevezését, elérhetőségeit, a vonalak, járatok megjelölését, az útirányra és a megállóhelyekre, a járatok időbeli közlekedtetésére, a jegy – és bérletárakra, pótdíjakra, a jegy- és bérletárusító helyekre, az esetlegesen felmerülő panaszok kezelésére vonatkozó információkat, továbbá a jogszabályi előírások alapján elkészített és a közlekedési hatóság által jóváhagyott üzletszabályzatát.
15. Szolgáltató tudomásul veszi, hogy a jelen közszolgáltatási szerződés alapján végzett szolgáltatás ellátásához technológiailag szükséges helyiségekről (pl.: járművezetői szociális helyiség) saját költségén maga köteles gondoskodni.
16. Felek rögzítik, hogy a megállóhelyi menetrendi hirdetmény elhelyezésére szolgáló információs tábla kihelyezése, pótlása és aktualizálása Szolgáltató feladata. Szolgáltató köteles a megállóhelyi információs táblák tisztántartásáról és olvashatóságáról gondoskodni.
17. Szolgáltató köteles a Megrendelő felé a megállóhelyekkel kapcsolatos biztonsági vagy üzemeltetési hiányosságot az észlelést követően haladéktalanul írásban jelezni.

**VII.**

**A TEVÉKENYSÉG VÉGZÉSÉVEL EGYÜTT JÁRÓ SZOLGÁLTATÓI JOGOSULTSÁGOK ÉS** **KÖTELEZETTSÉGEK**

1. Szolgáltató jogosult a jelen közszolgáltatási szerződés alapján végzett szolgáltatás színvonalát javító változtatásokat javasolni, illetve a megrendelő előzetes írásbeli egyetértésével azokat alkalmazni. A felek megállapodnak abban, hogy amennyiben ezen változtatások a jelen közszolgáltatási szerződés módosítását vonja maga után, azt egyező akaratelhatározással teszik.
2. A Szolgáltató mindenkor köteles biztosítani a közszolgáltatás folyamatos, zavartalan fenntartását, vis maior vagy sztrájk esetét kivéve. Szolgáltató vállalja, hogy a tevékenységével összefüggő, saját hibájára visszavezethető okok miatt bekövetkező járatkimaradások száma éves szinten nem haladja meg az indítandó járatokhoz viszonyított 2 %-os határértéket. Szolgáltató kötelezettséget válla arra, hogy sztrájk, munkabeszüntetés esetén az elégséges szolgáltatás biztosítása érdekében a személyszállítási szolgáltatásokról szóló 2012. évi XLI. törvény 39. § (1) bekezdésében rögzítettek szerint biztosítja az ellátást.
3. A felek a vis maior körét az alábbiakban határozzák meg: a felek akaratától független tény, esemény, körülmény, amelynek elhárítása, elkerülése az adott féltől nem várható el. Ilyen lehet a természeti katasztrófa (földrengés, járvány, aszály, fagykár, árvíz, szélvihar, villámcsapás, stb.), illetve bizonyos politikai-társadalmi esemény (pl. háború, forradalom, felkelés, szabotázs, stb.).
4. Szolgáltató tudomásul veszi, hogy a jelen közszolgáltatási szerződésben vállalt szolgáltatások teljesítésére vonatkozóan teljes körű és kizárólagos felelősség terheli. Szolgáltató felel a szerződésben rá vonatkozó feltételek és feladatok nem vagy hibás teljesítéséből eredő károkért, kivéve, ha a hibás teljesítés nem a szolgáltató magatartására vezethető vissza. Szerződő felek a személyszállítási szolgáltatásokról szóló 2012. évi XLI. törvény 25. § (3) bekezdés o) pontja alapján a szerződéses kötelezettségek megszegése esetére vonatkozó szankciókat, jogkövetkezményeket az alábbiak szerint határozzák meg:
5. A felek a Szolgáltató hibájára visszavezethető okként határozzák meg, ha:
6. a járat kimaradását, késését a járatot teljesítő autóbusz műszaki meghibásodása okozza,
7. a járatot teljesítő autóbusz kimaradása forgalomszervezési okra (pl.: autóbusz vezető hiánya, az utasforgalom kiszolgálására alkalmatlan autóbusz indítása) vezethető vissza.
8. A felek járatkimaradásként határozzák meg, ha a járat az azonos viszonylaton közlekedő következő járat indulási időpontjáig nem közlekedik, míg részleges járatkimaradásnak tekintik, ha a járat a menetrendben előírt útvonalának egy szakaszán nem közlekedik.
9. Felek szintén hibás teljesítésként határozzák meg:
10. a menetrendnél korábbi közlekedést,
11. a menetrendhez képest késett közlekedést.

Felek megállapodnak abban, hogy a hibás teljesítés tényének megállapításánál mindkettő esetben kizárólag az induló állomásról való indulás időpontját tekintik kiindulópontnak.

1. Megrendelő kiköti, Szolgáltató pedig tudomásul veszi, hogy a menetrendben rögzített induló állomási indulási időpont vonatkozásában a 2 percnél nagyobb mértékű korábbi közlekedés nem megengedett. A mindenkori menetrendben szereplő induló állomási indulási időhöz képest 5 percnél nagyobb mértékű késett közlekedés esetén beáll a Szolgáltató kötbérfizetési kötelezettsége, kivéve, ha bizonyítja, hogy a késedelem neki fel nem róható okból vagy érdekkörén kívül álló okból (például a forgalmi helyzetből) következett be.
2. Felek megállapodnak abban, amennyiben a mindekor érvényes menetrend alapján számított hasznos kilométerkibocsátás tekintetében a Szolgáltatónak felróható, és a jelen közszolgáltatási szerződés 82-85. pontjaiban részletesen meghatározott alulteljesítés állapítható meg, azt a felek hibás teljesítésként határozzák meg, ami kötbérfizetési kötelezettséget von maga után.
3. A felek a kötbér mértékét - egyező akaratelhatározással – minden hibásan teljesített menetrendszerinti hasznos kilométerre vonatkozóan a hibás teljesítéssel érintett szakaszra vonatkozó ellentételezési igény 1 kilométerre eső összegének (jelen közszolgáltatási szerződés 11. pontjában meghatározott ellentételezési összeg) 1,5 szeresében állapítják meg.
4. A felek megállapodnak abban, hogy az időleges útlezárásokból, forgalmi rend-változásokból származó esetleges többlet vagy alacsonyabb kilométer esetében egymással szemben semmiféle igénnyel nem lépnek fel.
5. A személyszállítási szolgáltatásokról szóló 2012. évi XLI. törvény 25. § (3) bekezdés h) pontja alapján Szolgáltató köteles a jelen közszolgáltatási szerződés tárgyát képező szolgáltatást teljesítő autóbuszjáratok utasaival a Megrendelő által elfogadott utazási feltételekben és díjszabásban foglaltakat betartatni, azok megtartásának - kiemelten az utazási jogosultság szabályszerű igazolásának és a díjfizetési kötelezettség teljesítésének - ellenőrzésére, jogosult az autóbuszjáratokon a rend fenntartására, valamint eljárás kezdeményezésére a személyszállítási szerződés megszegőivel szemben. A pótdíj, jegy – és bérletár visszatérítésre, utazási feltételekre vonatkozó szabályokat a Szolgáltató a honlapján közzétett, hatályos üzletszabályzata és díjszabása tartalmazza.
6. A Szolgáltató kötelezettséget vállal arra, hogy amennyiben más közszolgáltatási szerződés alapján is végez más települések vonatkozásában közszolgáltatást vagy más nemzetközi, külön célú menetrend szerinti, különjárati személyszállítást is ellát, akkor az egyéb közszolgáltatás ellátására vonatkozó szerződés aláírását követő 30 napon belül - az üzleti titokra vonatkozó előírások betartásával – e tényről írásban tájékoztatja a Megrendelőt.

1. Szolgáltató köteles a közszolgáltatás második évében, és azt követően legalább évente egy áprilisi, vagy októberi munkanapra és egy szabad- vagy munkaszüneti napra kiterjedően, teljes üzemidőben a hatályos menetrend szerinti valamennyi autóbuszjáraton a megállóhelyeken le-és felszálló utasok számának megállapítására irányuló teljes körű járműfedélzeti keresztmetszeti utasszámlálást végezni saját költségén. A felméréseket viszonylatonként összesítve irányonként, a keresztmetszeti utasszámokat a viszonylat minden megállóközepére megadva, feldolgozott (táblázatos, papír alapú) formában köteles elkészíteni és elektronikus formában Megrendelő részére bocsátani.

**Szerződő felek a személyszállítási szolgáltatásokról szóló 2012. évi XLI. törvény 25.§ (3) bekezdés l) pontja alapján a Megrendelő, mint ellátásért felelős Szolgáltatóval szembeni jogait és kötelezettségeit az alábbiak szerint határozzák meg:**

**VIII.**

**A MEGRENDELŐ SZOLGÁLTATÓVAL SZEMBENI JOGOSULTSÁGAI, KÖTELEZETTSÉGEI**

1. Felek megállapodnak abban, hogy a Megrendelő jogosult javaslatot tenni a jelen közszolgáltatási szerződés tárgyát képező szolgáltatás színvonalának, az autóbuszok és egyéb eszközök műszaki állapotának javítására, valamint a menetrend szerinti autóbusz közlekedés ellátását, a kapcsolódó szolgáltatásokat (jegy-és bérletárusítás, utastájékoztatás stb.) érintő módosítások kezdeményezésére.
2. Megrendelő jogosult a Szolgáltatót a jelen közszolgáltatási szerződés teljes időtartama alatt ellenőrizni a jelen közszolgáltatási szerződésben rögzített összes feltételre vonatkozóan, különös tekintettel az alábbiakra: az utasok szállításának körülményei, a menetrend betartása, a járművek állapota, az üzemeltetés szabályoknak való megfelelése, a megállapított viteldíjak alkalmazása, az állami és/vagy önkormányzati költségvetést terhelő források, támogatások, juttatások felhasználása.
3. Megrendelő jogosult áttekinteni – az üzemeltetés rendszerébe épített ellenőrzésen túl – a szolgáltatás ellátása minőségének szerződésben rögzített teljesülését.
4. Megrendelő jogosult és köteles a szolgáltatáshoz kapcsolódó ár megállapítási jogkör gyakorlására.
5. Megrendelő kötelezettséget vállal arra, hogy kiépíti a helyi személyszállítást ellátó autóbuszok által használt utakat és megállóhelyeket, biztosítja a járatok által érintett közutak folyamatos használhatóságát (hó eltakarítás, síkosság-mentesítés, tisztítás, gallyazás, útlezárás esetén kerülő útvonal biztosítása stb.). Felek megállapodnak abban, hogy szükség szerint közös bejáráson ellenőrzik az autóbuszvonalak állapotát, melyen a feltárt hiányosságok megszüntetése érdekében a helyszíni bejárásról jegyzőkönyvet készítenek.
6. Figyelemmel a személyszállítási szolgáltatásokról szóló 2012. évi XLI. törvény 25. § (3) bekezdés i) pontjában foglaltakra, a felek megállapodnak abban, hogy Megrendelő jelen közszolgáltatási szerződés aláírásával egyidejűleg hozzájárul az autóbusz-közlekedés lebonyolítása érdekében a helyi járatos autóbuszok megállóhelyeinek Szolgáltató általi térítésmentes használatához, a jelen közszolgáltatási szerződés 6. pontjában meghatározott időtartamra. Megrendelő kötelezettséget vállal arra, amennyiben a megállóhelyek vonatkozásában bármiféle változás következik be, ezen tényről előre írásban értesíti a Szolgáltatót.
7. Szolgáltató tudomásul veszi, hogy a jelen közszolgáltatási szerződésben foglaltakon túlmenően a végállomásokon és a megállóhelyeken egyéb építményt, létesítményt kizárólag a Megrendelő erre irányuló írásbeli hozzájárulásával és a vonatkozó építésügyi, útügyi és közlekedési szabályok betartásával helyezhet el, melyek költségére vonatkozóan a Megrendelővel szemben semmiféle igényt nem támaszthat.
8. Szolgálató tudomásul veszi, hogy Szombathely közigazgatási határán belül a kiépített buszmegállók használta számára nem jelent kizárólagosságot, hiszen azokat egyéb szolgáltatók is igénybe veszik.
9. Megrendelő kötelezettséget vállal arra, hogy a helyi járatok útvonalán végzett több napig tartó útlezárások esetén e tényről – amennyiben erről tudomással bír - előzetesen írásban értesíti a Szolgáltatót.
10. Megrendelő köteles a közszolgáltatási szerződés, vagy azon belül a hatályos menetrend módosítására vonatkozó javaslatát annak érdemi megvizsgálása, a szükséges eljárás megindítása, érdemi döntés, illetve állásfoglalás kialakítása érdekében írásban a Szolgáltató részére megküldeni olyan időben, hogy az azzal kapcsolatos észrevételek megtételére a Szoláltató számára elegendő idő álljon rendelkezésre.

**IX.**

**A MEGKÖTENDŐ KÖZSZOLGÁLTATÁSI SZERZŐDÉS MÓDOSÍTÁSÁNAK, KIEGÉSZÍTÉSÉNEK ÉS** **FELMONDÁSÁNAK FELTÉTELEI**

1. Jelen közszolgáltatási szerződést a felek közös megegyezéssel bármikor módosíthatják a jelen szerződésben foglalt feltételekkel. Amennyiben a szerződés megkötését követően a szerződéskötéskor előre nem látható ok következtében beállt körülményre tekintettel a szerződés a felek bármelyikének lényeges és jogos érdekét sérti – ideértve, ha a szerződéskötést követően hatályba lépett jogszabály a szerződés tartalmi elemeit valamelyik fél lényeges és jogos érdekének sérelmével járó módon változtatja meg, továbbá a közszolgáltatási szerződés 16. és 26. pontjában foglalt eseteket – a módosításban érdekelt fél írásban kezdeményezheti a másik félnél a szerződés módosítását, megjelölve, hogy azt milyen okból és milyen körben kéri.
2. Felek megállapodnak abban, hogy a megkeresés kézhezvételét követő 30 napon belül a felek megtárgyalják a szerződés közös megegyezéssel történő módosításának lehetőségét, és a szerződést a vonatkozó jogszabályok, valamint a felek méltányos érdekeinek figyelembe vételével, közös megegyezéssel módosíthatják.
3. Felmondásra okot adó, kizárólag a 109. pontban részletezett körülmény beállta esetén a Megrendelő az oknak és a helyzetnek megfelelő határidő megjelölésével felszólítja a Szolgáltatót a szerződésszegés kiküszöbölésére. Amennyiben a Szolgáltató a felszólításnak a Megrendelő által szabott határidőn időn belül nem tesz eleget, és a szerződésszegő helyzet továbbra is fennáll, a Megrendelő a Szolgáltatóhoz intézett megkeresésében jogosult a szerződést felmondani legfeljebb 6 hónap felmondási idővel.
4. Szolgáltató abban az esetben jogosult a szerződést felmondani, ha a Megrendelő a szerződésben foglalt kötelezettségét súlyosan megszegi és a Szolgáltató írásbeli felhívása ellenére az általa tűzött határidőn belül nem tesz intézkedéseket a jogellenes helyzet megszüntetésére.
5. Amennyiben a szerződés megkötésének vagy közös megegyezésen alapuló módosításának időpontjában a közszolgáltatási jogok gyakorlásával összefüggésben fennálló körülmények a Szolgáltató által bizonyítottan és rajta kívül álló okokra visszavezethetően olyan mértékben megváltoznak, hogy a szerződésszerű teljesítés a Szolgáltatótól nem várható el, és a szerződés feltételeinek módosításában a felek nem jutnak közös megegyezésre, a Szolgáltató jogosult a jelen közszolgáltatási szerződést 6 hónapos felmondási idővel felmondani.
6. A felek kifejezetten megállapodnak abban, hogy a menetrend megváltoztatása minden esetben a szerződés módosításának minősül. A módosítás azonban nem vonatkozhat a szerződés hatályának meghosszabbítására.
7. A felmondásnak minden esetben tartalmaznia kell a felmondás előzményeit, a felmondás okát és az annak jogszerűségére vonatkozó hivatkozást, a közszolgáltatási jogok megszűnésének, illetőleg a közszolgáltatási tevékenység megszüntetésének határidejét, amely nem haladhatja meg az ugyanezen időponttól számított 6 hónapot.
8. Megrendelő a szerződést rendkívüli felmondással abban az esetben mondhatja fel, ha:
9. a Szolgáltató a szerződésben meghatározott lényeges kötelezettségét neki felróható okból súlyosan megszegi és a szerződésszegést a Megrendelő írásbeli felszólítása ellenére, az abban foglalt határidőre nem orvosolja,
10. a Szolgáltató a közszolgáltatási szerződésben vállalt hálózaton vagy annak egy részén a menetrend szerinti autóbusz-közlekedés saját hibából egyoldalúan véglegesen, vagy többször időlegesen megszünteti, szünetelteti. (Nem tekinthetők felmondási alapnak a jogszerű sztrájk következtében elmaradt járatok.)
11. a Szolgáltató az autóbuszjáratokat saját hibából a jelen közszolgáltatási szerződés mellékletét képező menetrendtől folyamatosan vagy többször ismétlődően eltérően közlekedteti, ezen belül különösen ilyen módon az egyes vonalakon a napi üzemidőt csökkenti, a gyakoriságot elmulasztja, az előírt napi járatszám alatti teljesít, a vonalhálózatot vagy annak egy részét a Megrendelő egyetértése és írásbeli jóváhagyása nélkül megváltoztatja, a kapacitását visszatartja, illetve csökkenti,
12. a menetrend szerinti közforgalmú autóbuszjáratok közlekedtetésére, a személyszállítási tevékenységre, valamint az ehhez használt járművek üzemben-tartására és üzemeltetésére vonatkozó jogszabályok súlyos és ismételt megszegése estén,
13. a területi közlekedési felügyelet a Szolgáltató menetrend szerinti személyszállítás végzésére jogosító autóbuszos személyszállító engedélyét határozatával visszavonja
14. a Szolgáltató által üzemeltethető járművek számát – az engedélykivonat bevonása vagy az abban megjelölt jogosultság szűkítése mellett – ismételten korlátozza,
15. az állami és/vagy önkormányzati költségvetést terhelő forrásokat, támogatásokat, juttatásokat nem a céljának, rendeltetésének és az erre előírt feltételeknek megfelelően vagy a jogszabályokban foglaltak megsértésével használja fel és ezt az erre jogosult hatóságok vizsgálatai megállapítják, illetve a Szolgáltatót jogerősen elmarasztalják,
16. egyebekben, ha a Szolgáltató a közszolgáltatási feladatának ellátása során a tevékenységére vonatkozó jogszabályokat vagy a közszolgáltatási feladat végzésével közvetlenül összefüggő, annak folyamatos ellátását meghatározó mértékben befolyásoló hatósági előírásokat súlyosan megsérti és e jogsértés tényét bíróság, vagy hatóság jogerősen megállapítja.
17. a Szolgáltató nem teljesíti a pályázat benyújtásakor tett nyilatkozatában vállalt kötelezettségeit. Ebben az esetben a felmondásra okot adó körülmény beállta esetén a Megrendelő az oknak és a helyzetnek megfelelő határidő megjelölésével felszólítja a Szolgáltatót a szerződésszegés kiküszöbölésére.
18. A Szolgáltató a szerződést rendkívüli felmondással abban az esetben mondhatja fel, ha:
19. jogszabály, a Megrendelő döntése vagy a jelen közszolgáltatási szerződés alapján a Szolgáltatót megillető ellentételezés, források, továbbá bármely, az autóbusz közlekedés fenntartását, működtetését (üzemeltetését), fejlesztését szolgáló céltámogatást a Szolgáltató erre irányuló írásbeli felszólítása ellenére visszatartja vagy a fizetési határidő után 60 nappal – ismétlődő esetben 30 nappal – fizeti meg a Szolgáltatóval történt erre vonatkozó előzetes megállapodás nélkül,
20. a közszolgáltatási szerződésben a Szolgáltató részéről vállalt menetrend szerinti autóbusz közlekedés fenntartását, folyamatos üzemeltetését, fejlesztését szolgáló feladatok ellátását biztosító kötelezettségeit a Megrendelő nem teljesíti, vagy teljesítését felszólítás ellenére elmulasztja – ide értve azt az esetet is, amikor a Megrendelő a szükséges döntéseit nem hozza meg vagy jelentősen késlekedik azok meghozatalával –, és azok lehetetlenné teszik vagy súlyosan akadályozzák a Szolgáltató által vállalt szolgáltatás teljesítését, a megegyezés szerinti menetrendek megtartását, a járművek közlekedtetését.
21. A 109-110. pontokban szerinti rendkívüli felmondásnak írásban, olyan határidő megállapításával van helye annak érdekében, hogy a Megrendelő a közszolgáltatás ellátásáról gondoskodhasson.
22. A felmondást a másik félhez intézett ajánlott küldeményként vagy cégkapun keresztül küldött írásbeli nyilatkozatban kell megtenni. A felmondási idő kezdete a felmondó nyilatkozat kézhezvételének napja.
23. A Szerződés megszűnik, ha:
24. a Szolgáltató autóbusszal végzett személyszállításra való jogosultságát a közlekedési hatóság visszavonja,
25. a Szolgáltató jogutód nélkül megszűnik, illetőleg
26. a jelen közszolgáltatási szerződés 6. pontjában írt határidő lejártával.
27. A szerződés a Szolgáltató autóbusszal végzett személyszállításra való jogosultságának elvesztése okán az autóbuszos személyszállító engedély jogerős visszavonásának, a jogutód nélküli megszűnése esetében pedig a jogutód nélküli megszűnés időpontjában szűnik meg.
28. Szerződő felek megállapodnak abban, ha bíróság jogerős döntésében megállapítja, hogy bármelyik fél jogszerűtlenül szüntette meg egyoldalúan a jelen közszolgáltatási szerződést, úgy a szerződést jogszerűtlenül felmondó fél köteles a másik fél számára a felmondás időpontjában érvényes menetrend alapján, a közszolgáltatási szerződés (felmondás időpontjától számított) hátralévő időtartamára számított ellentételezés 30 % -ának megfelelő összeget egy összegben, a bírói ítélet jogerőre emelkedésétől számított 60 napon belül kárátalányként megfizetni.

**X.**

**EGYÉB RENDELKEZÉSEK**

1. A felek a jelen közszoláltatási szerződésben foglaltak végrehajtásával kapcsolatos kérdések vonatkozásában kapcsolattartókat jelölnek ki az alábbiak szerint:
2. a Megrendelő részéről:

* név: Kalmár Ervin
* beosztás: osztályvezető
* telefon és e-mail cím: 94/520-197, [kalmar.ervin@szombathely.hu](mailto:kalmar.ervin@szombathely.hu)

1. a Szolgáltató részéről:

* név:
* beosztás:
* telefon és e-mail cím:

1. A kapcsolattartásra a fentiekben kijelölt személyek jogosultsága nem terjed ki a teljesítés igazolására, a jelen közszolgáltatási szerződés módosításával, megszüntetésével kapcsolatos jognyilatkozatok megtételére, az éves beszámoló elfogadására. Ezkere kizárólag a felek cégjegyzési, illetve képviseleti joggal rendelkező képviselői jogosultak a saját eljárásrendjük alapján.
2. Felek rögzítik, hogy a jelen közszolgáltatási szerződésben írt szolgáltatás ellátása során az utasok, illetve a szolgáltatással kapcsolatban észrevételt, panaszt tevő személyek adatait a Megrendelő – a közvetlenül hozzá forduló személyek kivételével - nem ismeri meg, azokat nem kezeli, arra kizárólag a Szolgáltató jogosult.
3. Szolgáltató az utasok személyes adatait a GDPR, valamint a személyszállításról szóló 2012. évi XLI. törvény rendelkezései szerint kezelheti. Szolgáltató kötelezettséget vállal arra, hogy az adatkezelési tájékoztatót honlapján közzéteszi. Az adatkezelési tájékoztató tartalmazza valamennyi adatkezelés célját, jogalapját, az érintetteket megillető adatvédelemmel kapcsolatos joggyakorlásra vonatkozó szabályokat, valamint az adatkezeléssel kapcsolatos részletes előírásokat.
4. Felek megállapodnak abban, hogy a jelen közszolgáltatási szerződés kapcsán, azzal összefüggésben tudomásukra jutott üzleti, gazdasági titkot, bizalmas információt megőrzik és bizalmasan kezelik, azt nem használják fel, nem teszik hozzáférhetővé, nem hozzák harmadik személy tudomására.
5. Feleket terhelő titoktartási kötelezettség a jelen közszolgáltatási szerződés megszűnését követő 5 év alatt változatlanul, korlátozás nélkül fennáll.
6. Szolgáltató tudomásul veszi, hogy Megrendelőt az információs önrendelkezési jogról és az információszabadságról szóló 2011. évi CXII. törvény, és egyéb jogszabályok alapján közzétételi és tájékoztatási kötelezettség terheli az általa kötött szerződések vonatkozásában.
7. Felek jelen közszolgáltatási szerződés aláírásával egyidejűleg kijelentik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősülnek. Megrendelő kijelenti, hogy jogi önálló személyiséggel rendelkező önkormányzat, míg a Szolgáltató kijelenti, hogy Magyarországon bejegyzett gazdasági társaság.
8. Felek kijelentik, hogy a jelen közszolgáltatási szerződéssel kapcsolatos valamennyi vitájukat egymással együttműködve, békés úton kívánják rendezni. Amennyiben az erre irányuló tárgyalásaik, egyeztetéseik nem vezetnek eredményre, úgy vitás kérdéseik elbírálása érdekében a hatáskörrel és illetékességgel rendelkező bírósághoz fordulnak.
9. Szolgáltató jelen közszolgáltatási szerződés aláírásával egyidejűleg kötelezettséget vállal arra, hogy amennyiben a Megrendelő a szerződés aláírását követően erre irányuló külön döntésével elfogadja a Szolgáltató által az ajánlatában megfogalmazott menetrend-változtatási javaslatot, úgy az ellentételezés mértéke, valamint a jelen közszolgáltatási szerződés 16. és 26. pontjai szerinti összegek a Szolgáltató erre irányuló ajánlatában foglaltak szerinti összegekre módosulnak.
10. A jelen közszolgáltatási szerződésben nem szabályozott kérdésekben az alábbi jogszabályok rendelkezéseit kell alkalmazni:
11. 2012. évi XLI. törvény a személyszállítási szolgáltatásról;
12. 121/2012. (VI. 26.) Korm. rendelet a szociálpolitikai menetdíj-támogatás megállapításának és igénybevételének szabályairól;
13. 1998. évi XXVI. törvény a fogyatékosok jogairól és esélyegyenlőségéről;
14. 1988. évi I. törvény a közúti közlekedésről;
15. 85/2007. (IV.25.) Korm. rendelet a közforgalmú személyszállítási utazási kedvezményekről;
16. 213/2012. (VII. 30.) Korm. rendelet az autóbuszos személyszállítási szolgáltatásnak a 181/2011/EU rendeletben nem szabályozott részletes feltételeire, az abban foglaltak alóli mentességekre, az autóbuszos személyszállítási szolgáltatási feltételekre, valamint a közúti személyszállítási üzletszabályzatra vonatkozó szabályokról;
17. 48/2011. (III. 30.) Korm. rendelet a környezetkímélő és energiahatékony közúti járművek beszerzésének előmozdításáról;
18. 261/2011. (XII. 7.) Korm. rendelet a díj ellenében végzett közúti árutovábbítási, a saját számlás áruszállítási, valamint az autóbusszal díj ellenében végzett személyszállítási és a saját számlás személyszállítási tevékenységről, továbbá az ezekkel összefüggő jogszabályok módosításáról;
19. az Európai Parlament és Tanács 1370/2007/EK Rendelete;
20. az Európai Parlament és Tanács 181/2011/EU rendelete.
21. Felek a jelen közszolgáltatási szerződést, mint akaratukkal mindenben megegyezőt, elolvasás után, jóváhagyólag aláírták.

**Szombathely, 2021. június „ ”**

**………………………………….. ………………………………………….**

**Dr. Nemény András Szlávik Gábor**

**polgármester ügyvezető**

**A szerződést pénzügyileg ellenjegyezte:**

**……………………..**

**Stéger Gábor**

**osztályvezető**